Lasconi îi cere lui Bolojan să spună ce ni s-a ascuns. Anularea alegerilor și desecretizarea cheltuielilor Administrației Prezidențiale, printre subiecte VIDEO
"Avem nevoie de adevăr dacă vrem să punem România pe drumul corect!", a scris Elena Lasconi miercuri seară, 12 februarie, pe pagina personală de Facebook. Lidera USR a postat și un videoclip în care îl felicită pe noul președinte interimar al României, Ilie Bolojan, căruia "îi urez succes și înțelepciune ca președinte interimar. Are 100 de zile la dispoziție să facă ceea ce așteptăm toți înainte să decidem soarta acestei țări".